HTC kompaniyasi Desire Eye deb nomlangan selfi smartfonini taqdim etdi

HTC kompaniyasi o‘zining yangi Desire Eye deb nomlangan selfi smartfonini taqdim etdi. Bu haqda The Verge ma’lumotiga asoslanib “Parol” nashri xabar berdi.

Bugungi kunda selfi suratlar olish ommalashgani kabi ijtimoiy tarmoqlar ham shunday rivojlanmoqda. Endilikda esa smartfon ishlab chiqaruvchilar ham selfi telefonlariga alohida e’tibor qaratishmoqda. Shu qatorda HTC kompaniyasi ham selfi smartfonlarini taqdim etishi haqida avval xabar berilgan edi. Kompaniyaning ilk selfi telefoni Desire Eye bo‘ldi.
Ushbu smartfon har biri 13 megapikselli hamda vspishkali old va orqa kameraga ega. Unda 5,2 dyuymli displey, One (M8) smartfonidagi kabi 2 Gb tezkor xotira va Qualcomm Snapdragon 801 protsessori, Android 4.4 KitKat operatsion tizimi o‘rnatilgan. U HTC’ning Sense 6.0 interfeysida ishlaydi.
Uning korpusi yaxshi plastmassadan qilingan. Smartfonning ikki xil — oq-qizil va ko‘k rangli turlari mavjud. U IPX7 – bir metr suv ostida 30 daqiqa ushlab turish mumkin bo‘lgan sertifikatga ham ega.
Yangi HTC Desire Eye smartfonining suratlarini “Parol” nashridagi ushbu maqolada tomosha qilishingiz mumkin. Shuningdek, Desire Eye yordamida olingan ilk suratlarni HTC One (M8) va Samsung Galaxy S5 smartonlarida olingan suratlar bilan ushbu fotojamlanmada taqqoslasangiz bo‘ladi.